text: Sådan var det i 70'erne
  10 maj 2013 kl. 15.39
  I går skete det så endelig. Esbjerg fik sig en titel i dansk fodbold. Sidst det skete var tilbage i halvfjerdserne.
  I 1976 blev EfB pokalvinder og tre år efter i 1979 blev de danske mestre. 1970'erne var Esbjergs storhedstid.
  Siden skulle der gå 34 år inden klubben kunne sætte endnu en pokal i skabet da de i går slog Randers med 1-0 i Parken.
  I dag besøgte TV SYD en af de spillere der var med på guldholdet i halvfjerdserne og stadig kan huske hvilken følelse det er at vinde pokaler.
  Erik Brock Petersen spillede fra 1970 til 1981 377 kampe for Esbjergs førstehold.
  I 1976 vandt de pokalfinalen. De følgende år blev til bronze, sølv og guld i ligaen. Sejrerne blev hentet hjem af nogle af datidens store spillere.
  Af de spillere der startede inde i pokalfinalen i 76, er seks af dem i top 15 over spillere med flest kampe for EfB. Og det er i følge 
  Erik Brock Petersen forklaringen på 70er-holdets succes.
  